เมื่อบริษัทจดทะเบียนแห่งหนึ่งมีข่าวสารหรือสารสนเทศที่ต้องชี้แจงหรือรายงานต่อตลาดหลักทรัพย์ฯ แต่บริษัทจดทะเบียนดังกล่าวไม่จัดส่งข้อมูลหรือข่าวสารต่อตลาดหลักทรัพย์ฯ ภายในระยะเวลาที่กำหนด หรือตลาดหลักทรัพย์ฯ อยู่ระหว่างรอคำชี้แจงหรือรายงานเพิ่มเติมจากบริษัทจดทะเบียนดังกล่าว ตลาดหลักทรัพย์ฯ จะขึ้นเครื่องหมายใดดังต่อไปนี้กับหลักทรัพย์ของบริษัทจดทะเบียนดังกล่าว
1. NR 2. NP 3. NC 4. XA
NP (Notice Pending) เป็นเครื่องหมายที่แสดงให้ผู้ลงทุนทราบว่าบริษัทจดทะเบียนมีข่าวสารหรือสารสนเทศต้องชี้แจงหรือรายงานต่อตลาดหลักทรัพย์ฯ โดยตลาดหลักทรัพย์ฯจะขึ้นเครื่องหมายดังกล่าวเมื่อบริษัทจดทะเบียนไม่จัดส่งงบการเงินหรือรายงานให้ตลาดหลักทรัพย์ฯภายในระยะเวลาที่กำหนดหรือตลาดหลักทรัพย์ฯอยู่ระหว่างการรอคำชี้แจงหรือรายงานเพิ่มเติมจากบริษัทจดทะเบียนหรือข่าวสารที่ได้รับจากบริษัทจดทะเบียนยังไม่ครบถ้วนหรือชัดเจนเพียงพอ